**Όροι Συμμετοχής στον 5o Εθνικό Διαγωνισμό Δεξιοτήτων**

**SkillsCyprus 2018**

**Δικαίωμα Συμμετοχής στον 5o Εθνικό Διαγωνισμό Δεξιοτήτων έχουν νέοι οι οποίοι πληρούν ΟΛΑ τα πιο κάτω κριτήρια:**

1. Είναι μόνιμοι κάτοικοι της Κυπριακής Δημοκρατίας.
2. Έχουν γεννηθεί μεταξύ 1/1/1993 και 31/12/2001.
3. Έχουν καλή γνώση της Ελληνικής γλώσσας και καλή γνώση της Αγγλικής γλώσσας.
4. Εργάζονται στον τομέα που θα διαγωνιστούν ή είναι σπουδαστές στον αντίστοιχο κλάδο Τεχνικής Σχολής ή Ανώτερης Σχολής.

**Υποχρεώσεις συμμετεχόντων**

1. Οι νικητές του Εθνικού Διαγωνισμού υποχρεούνται να λάβουν μέρος σε δραστηριότητες πληροφόρησης, προβολής και δημοσιότητας για σκοπούς προώθησης του στόχου του Διαγωνισμού που είναι η προσέλκυση των νέων στα τεχνικά επαγγέλματα.
2. Η Κυπριακή Δημοκρατία δεν δεσμεύεται να συμπεριλάβει στην Eθνική ομάδα δεξιοτήτων Euroskills οποιοδήποτε νικητή επιμέρους διαγωνισμού του 5ου Εθνικού Διαγωνισμού Δεξιοτήτων.
3. Η Κυπριακή Δημοκρατία μέσω του Κέντρου Παραγωγικότητας που είναι η Εθνική Αρχή για τη Διοργάνωση των Εθνικών Διαγωνισμών, διατηρεί το δικαίωμα να συμπεριλάβει οποιονδήποτε νικητή επιμέρους διαγωνισμού στην Εθνική ομάδα δεξιοτήτων της Κύπρου, η οποία δυνατόν να λάβει μέρος στον Ευρωπαϊκό διαγωνισμό δεξιοτήτων Euroskills 2018.
4. Ο πρώτος νικητής και ο πρώτος επιλαχών (2ος νικητής) θεματικού Διαγωνισμού, για τον οποίο θα δηλωθεί συμμετοχή στον Ευρωπαϊκό Διαγωνισμό, υποχρεούνται να παρακαλουθήσουν εντατικό πρόγραμμα εκπαίδευσης, το οποίο θα προσφερθεί Δωρεάν από την Εθνική Αρχή. Σε περίπτωση κωλήματος του πρώτου νικητή, αυτός θα αποκλειστεί και θα αντικατασταθεί από τον επιλαχόντα (2ος νικητής).

**Σημαντική Σημείωση**

Σε περίπτωση που ο αριθμός των αιτήσεων συμμετοχής σε κάποιο επιμέρους διαγωνισμό ξεπερνά τον αριθμό των διαθέσιμων θέσεων, το Κέντρο Παραγωγικότητας θα ζητήσει από την Επιτροπή Σχεδιασμού και Ανάπτυξης του Διαγωνισμού να προχωρήσει σε προεπιλογή των υποψηφίων, σύμφωνα με τα στοιχεία που αναφέρονται στην αίτηση συμμετοχής τους ή/και την επιτυχία τους σε σύντομο διαγνωστικό δοκίμιο. Όλοι οι ενδιαφερόμενοι που θα υποβάλουν αίτηση συμμετοχής, θα ειδοποιηθούν αναφορικά με την επιλογή τους ή μη για συμμετοχή στο Διαγωνισμό που τους αφορά.